Nr. C 77/6 De Europæiske Fællesskabers Tidende 22. 3. 91 
II 
(Forberedende retsakter) 
KOMMISSIONEN 
Ændret forslag til Rådets afgørelse om et særprogram for forskning og teknologisk udvikling 
inden for landbrug og agroindustri (1990-1994) 
(91/C 77/05) 
KOM(91) 64 endelig udg. — SYN 266 
(Forelagt af Kommissionen i benbold til E&F-Traktatens artikel 149, stk. 3, den 5. marts 1991) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, og specielt artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra det Økonomiske og 
Sociale Udvalg, og 
ud fra følgende betragtninger: 
Rådet har ved afgørelse 90/221/Euratom, EØF (') 
vedtaget det tredje rammeprogram for Fællesskabets 
indsats inden for forskning og teknologisk udvikling 
(1990-1994), som bl.a. fastsætter, hvilke foranstaltninger 
der skal gennemføres for at bidrage til Europas mulighed 
for at forstå og udnytte levende materiales egenskaber og 
strukturer; denne beslutning skal træffes i lyset af 
begrundelsen til ovennævnte afgørelse; 
ifølge Traktatens artikel DOK iværksættes rammepro­
grammet ved hjælp af særprogrammer, der udarbejdes i 
forbindelse med hver enkelt foranstaltning; 
disse specielle programmer bør stemme overens med 
målene for relaterede EF-politikker set i lyset af det 
indre marked; der bør foretages et skøn over de nødvendige EF-midler 
til gennemførelse af dette særprogram; det endelige 
beløb vedtages af budgetmyndigheden i overensstem­
melse med de finansielle overslag for 1988 til 1992, 
vedlagt den interinstitutionelle aftale af 29. juni 1988 (2), 
og i overensstemmelse med eventuelle finansielle overslag 
for 1993/94; 
i henhold til artikel 4 i og bilag I til afgørelse 
90/221/Euratom, EØF omfatter det anslåede beløb til 
hele rammeprogrammet 57 mio. ECU til centraliseret 
formidling og udnyttelse af resultaterne; disse midler skal 
fordeles på de forskellige aktioner i forhold til de dertil 
afsatte beløb; som følge af dette særprograms størrelse i 
forhold til aktionen inden for biovidenskab og -teknologi 
bør det anslåede beløb til programmet nedsættes med 
3,33 mio. ECU, beløbet overføres til den nævnte centra­
liserede aktivitet under hensyntagen til Traktatens artikel 
DOP, stk. 2, andet punktum; 
grundforskningen skal nyde særlig fremme overalt i 
Fællesskabet inden for hver af de strategiske forsk­
ningssektorer i rammeprogrammet; 
som supplement til det særlige program om menneskelige 
ressourcer og mobilitet skal forskeruddannelsen sikres 
inden for hver af de strategiske forskningssektorer i 
rammeprogrammet; 
(') EFT nr. L 117 af 8. 5. 1990, s. 28. (2) EFT nr. L 185 af 15. 7. 1988, s. 33. 
22. 3. 91 De Europæiske Fællesskabers Tidende Nr. C 77/7 
et uafhængigt panel foretager en vurdering af program­
mets sociale, menneskelige og økologiske virkning, 
herunder også en teknologi/risikovurdering; 
Kommissionen står for gennemførelsen af dette program; 
for at lette Kommissionen gennemførelsen af sine 
opgaver skal medlemsstaterne, i medfør af Traktatens 
artikel 5, yde al den bistand, der er nødvendig for 
gennemførelsen, bl.a. inden for rammerne af et udvalg; 
dette program bør hovedsagelig gennemføres på 
grundlag af udvalgte forsknings-, udviklings- og demon­
strationsprojekter, hvori Fællesskabet deltager; Kommis­
sionen anvender den sædvanlige ordning med indkal­
delser af projektforslag, der offentliggøres i De Euro­
pæiske Fællesskabers Tidende; der bør ligeledes fastsættes 
en særlig procedure, der kan anvendes mellem indkal­
delse af forslag, for at bevare en vis fleksibilitet, hvorved 
Kommissionen kan søge at holde trit med udviklingen og 
de stadig hurtigere teknologiske fremskridt ved tillige at 
tage hensyn til spontane forslag, forudsat at de er i over­
ensstemmelse med programmets mål; 
forskning inden for landbruget og agroindustrien er af 
overordentlig stor betydning for landbrugssektorens leve­
dygtighed og konkurrenceevne i de mindre udviklede 
områder i Fællesskabet, hvor landbruget i årevis har lidt 
under kroniske strukturelle problemer; 
ved udvælgelsen af projekter, der skal gennemføres 
under programmet, bør der lægges særlig vægt på prin­
cippet om økonomisk og social samhørighed i Fælles­
skabet, projekternes tværnationale karakter og støtte til 
små og mellemstore virksomheder samt landbrugets 
betydning og betydningen af udvikling af landdistrik­
terne i Det Europæiske Fællesskab; 
Fællesskabet har taget initiativer til at udvikle de regio­
nale kapaciteter med hensyn til forskning, teknologi og 
innovation, såsom programmerne Stride, Telematique, 
Medspa, Star; 
non-food-anvendelsen af landbrugsproduktionen frem­
byder muligheder både for at fremme den europæiske 
agroindustris konkurrenceevne og for at bidrage til 
absorberingen af landbrugsoverskuddene; mange ting står på spil (økonomi, sundhed, miljø, 
turisme) i forsvaret og beskyttelsen af de europæiske 
skove mod alvorlig fare for beskadigelse og ødelæggelse 
forårsaget af skovbrande og den tiltagende ørkendan­
nelse, navnlig i EF-landene i Middelhavsområdet; 
kun i lyset af erfaringerne med gennemførelsen af dette 
program vil Kommissionen kunne foreslå og Rådet 
beslutte at supplere programmet med de i Traktatens 
artikel 130 L, 130 M og 130 O omhandlede midler, 
såfremt de bidrager til virkeliggørelsen af programmets 
målsætninger i overensstemmelse med den mulighed, der 
er omhandlet i artikel 2, stk. 2, i afgørelse 
90/221/Euratom, EØF; 
de foranstaltninger, Fællesskabet gennemfører for at 
styrke det videnskabelige og teknologiske grundlag for 
den europæiske industri og for at fremme udviklingen af 
dens internationale konkurrenceevne, omfatter i henhold 
til Traktatens arikel 130 G fremme af FTU-samarbejdet 
med tredjelande og internationale organisationer; denne 
form for samarbejde kan vise sig at være særlig frugtbar 
for gennemførelsen af dette program; 
som anført i bilag II til afgørelse 90/221/Euratom, EØF 
er det nødvendigt at sikre bedre overensstemmelse 
mellem produktionen af land- og vandbaserede biolo­
giske ressourcer og forbrugernes og industriens udnyt­
telse af dem; 
Udvalget for Videnskabelig og Teknisk Forskning 
(CREST) er blevet hørt — 
VEDTAGET FØLGENDE BESLUTNING: 
Artikel 1 
Det Europæiske Økonomiske Fællesskab vedtager et 
særprogram for forskning og teknologisk udvikling og et 
demonstrationsprogram inden for landbrug og agroindu­
stri inklusiv fiskeri, jf. bilag I, som skal løbe fra datoen 
for offentliggørelsen af denne beslutning i De Europæiske 
Fællesskabers Tidende og indtil den 31. december 1994. 
Artikel 2 
1. Det anslås, at der til gennemførelse af den aktion, 
der omhandles i denne beslutning, er behov for 333 mio. 
ECU over EF-budgettet. Herfra trækkes 3,33 mio. ECU 
til aktiviteter til formidling og udnyttelse af resultaterne. 
Det resterende beløb på 329,67 mio. ECU inkluderer 
personaleudgifterne, der højst må andrage 3 %. Den 
omtrentlige fordeling af midlerne er anført i bilag II. 
Nr. C 77/8 De Europæiske Fællesskabers Tidende 22. 3. 91 
2. Træffer Rådet en beslutning i henhold til artikel 1, 
stk. 4, i afgørelse 90/221/Euratom, EØF tilpasses 
nærværende beslutning i overensstemmelse hermed. 
3. Budgetmyndigheden afgør, hvor store bevillinger 
der kan rådes over i de enkelte regnskabsår. 
Artikel 3 
De nærmere bestemmelser for programmets gennemfø­
relse er anført i bilag III. 
Artikel 4 
Satsen for Fællesskabets økonomiske deltagelse fastsættes 
i overensstemmelse med bilag IV til afgørelse 
90/221/Euratom, EØF. 
Artikel 5 
1. I 1992 tager Kommissionen programmet op til 
fornyet vurdering og meddeler Rådet og Europa-Parla­
mentet resultaterne heraf i en rapport, der i givet fald 
ledsages af ændringsforslag. 
2. Ved programmets udløb foretager Kommissionen 
en evaluering af de opnåede resultater og sender Rådet 
og Europa-Parlamentet en rapport herom. 
3. Ved udarbejdelsen af rapporterne tages der hensyn 
til de målsætninger, der er opstillet i bilag I til denne 
beslutning, og til bestemmelserne i artikel 2, stk. 4, i 
afgørelse 90/221/Euratom, EØF, og det vurderes, om 
der ved programmets gennemførelse er taget højde for 
de seks væsentlige hensyn, der er omhandlet i bilag II til 
afgørelse 90/221/Euratom, EØF. 
Artikel 6 
1. Kommissionen er ansvarlig for gennemførelsen af 
programmet. Den bistås af en komité, i det følgende 
benævnt »komitéen«, der består af repræsentanter for 
medlemsstaterne, og som har Kommissionens repræsen­
tant som formand. 
2. I de kontrakter, Kommissionen indgår, angives 
parternes rettigheder og forpligtelser, herunder regler for 
formidling, beskyttelse og udnyttelse af forskningsresul­
taterne, i overensstemmelse med de i medfør af Trakta­
tens artikel 130 K, stk. 2, vedtagne bestemmelser og i 
påkommende tilfælde procedurer for uddannelse og 
evaluering. 3. Ved programmets start opstilles et arbejdsprogram, 
som regelmæssigt tages op til revision. I dette arbejdspro­
gram angives målene og den type projekter, der skal 
gennemføres, samt de økonomiske bestemmelser, der 
skal vedtages i denne forbindelse. Kommissionen udar­
bejder indkaldelser af projektforslag på grundlag af 
arbejdsprogrammerne. 
Artikel 7 
1. I de i artikel 8, stk. 1, omhandlede tilfælde fore­
lægger Kommissionens repræsentant komitéen et udkast 
til de foranstaltninger, der skal træffes. Komitéen afgiver 
en udtalelse om dette udkast inden for en frist, som 
formanden fastsætter under hensyntagen til det pågæl­
dende spøgsmåls hastende karakter. Den udtaler sig med 
det flertal, som er fastsat i Traktatens artikel 148, stk. 2, 
for vedtagelse af de afgørelser, som Rådet skal træffe på 
forslag af Kommissionen. Under afstemninger i komitéen 
tillægges de stemmer, der afgives af repræsentanterne for 
medlemsstaterne, den vægt, der er fastlagt i nævnte 
artikel. Formanden deltager ikke i afstemningen. 
2. Kommissionen vedtager de påtænkte foranstalt­
ninger, når de er i overensstemmelse med komitéens 
udtalelse. 
3. Er de påtænkte foranstaltninger ikke i overensstem­
melse med komitéens udtalelse, eller er der ikke afgivet 
nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet 
træffer afgørelse med kvalificeret flertal. 
4. Har Rådet efter udløbet af en måned fra forslagets 
forelæggelse for Rådet ikke truffet nogen afgørelse, 
vedtages de foreslåede foranstaltninger af Kommis­
sionen. 
Artikel 8 
1. Den i artikel 7 fastsatte procedure anvendes i 
forbindelse med: 
— opstilling og ajourføring af de i artikel 6, stk. 3, 
omhandlede arbejdsplaner 
— vurderingen af de i bilag III, punkt 2, omhandlede 
projekter samt af Fællesskabets anslåede bidrag til 
disse projekter, når de henhører under den i bilag III, 
punkt 4, omhandlede generelle procedure, og når 
bidraget overskrider 5 mio. ECU 
— vurderingen af alle projekter, der henhører under den 
i bilag III, punkt 4, omhandlede særlige procedure, 
samt af Fællesskabets anslåede bidrag til disse 
projekter 
— de foranstaltninger der skal træffes for at evaluere 
programmet. 
22. 3. 91 De Europæiske Fællesskabers Tidende Nr. C 77/9 
2. Kommissionen kan høre komitéen om alle spørgs­
mål, der falder ind under programmets anvendelsesom­
råde. 
3. Kommissionen underretter komitéen om: 
— udviklingen i programmet 
— udkast til indkaldelser af forslag som omhandlet i 
artikel 6, stk. 3 
— de i bilag III, punkt 2, omhandlede projekter, som 
henhører under den generelle procedure, og hvortil 
Fællesskabets bidrag ikke overskrider 5 mio. ECU, 
samt om resultaterne af evalueringen af disse 
projekter 
— ledsageforanstaltninger som omhandlet i bilag III, 
punkt 2 
— samordnede aktioner som omhandlet i bilag III, 
punkt 2. 
Artikel 9 
Kommissionen kan foreslå komitéen integrerede 
projekter, som omfatter flere af det foreliggende 
programs områder, samt horisontale integrerede 
projekter mellem forskellige særprogrammer inden for 
rammeprogrammet for forskning og teknologisk udvik­
ling, efter høring af deres respektive udvalg. 
Artikel 10 
I forbindelse med gennemførelsen af dette program kan 
der ligeledes om fornødent træffes afgørelse om supple­
rende programmer i medfør af Traktatens artikel 130 L, 
om deltagelse i medfør af artikel 130 M og om fællesfo­
retagender eller enhver anden struktur i medfør af artikel 
130 O. Artikel 11 
Hvis samarbejdet med tredjelande og internationale 
organisationer om at fremme dette programs målsæt­
ninger indebærer juridiske forpligtelser mellem Fælles­
skabet og de berørte tredjeparter, er Kommissionen, i 
henhold til Traktatens artikel 130 N, bemyndiget til at 
forhandle internationale aftaler, hvori de nærmere 
bestemmelser for samarbejdet fastlægges. 
Der vil blive lagt størst vægt på samarbejde med EFTA-
landene og de europæiske lande, som ikke er medlem af 
Det Europæiske Fællesskab, i givet fald i overensstem­
melse med de retningslinjer, der er aftalt mellem Rådet 
og Europa-Parlamentet under den samarbejdsprocedure, 
der er gået forud for vedtagelsen af det tredje ramme­
program. 
Der kan kun indledes forhandlinger om sådanne interna­
tionale aftaler med tredjelande, som allerede har indgået 
en samarbejdsaftale med Fællesskabet, hvori der udtryk­
keligt henvises til forskning og teknologisk udvikling 
eller fremskridt på det videnskabelige område som et af 
målene for samarbejdet. 
Indgåelse af sådanne internationale aftaler veduges efter 
fremgangsmåden i Traktatens artikel 130 Q, stk. 2. 
Artikel 12 
Denne beslutning er rettet til medlemsstaterne. 
Nr. C 77/10 De Europæiske Fællesskabers Tidende 22. 3. 91 
BILAG I 
DE VIDENSKABELIGE OG TEKNISKE MÅL OG INDHOLD 
Dette specifikke program er i fuld overensstemmelse med den fremgangsmåde, der er indeholdt i det tredje 
rammeprogram hvad angår de videnskabelige og tekniske mål og de tilgrundliggende hensigter, som det 
forfølger. 
Det vedrører alle områder inden for landbrug, skovbrug, akvakultur, fiskeri, fødevare- og non-food-indu-
strierne (navnlig små og mellemstore virksomheder). 
Punkt 4 B i bilag II til rammeprogrammet udgør en integrerende del af det foreliggende specifikke 
program. 
Der vil blive lagt vægt på at bringe forskellige dele og grene af landbrugssektoren og den agroindustrielle 
sektor sammen i integrerede projekter. Der vil i givet fald blive gennemført demonstrationsprojekter. 
Opmærksomheden vil i særlig grad være rettet mod systemorienterede fremgangsmåder, dvs. at landbruget, 
agroindustrier, naturen, socio-økonomien i landdistrikterne osv. vil blive betragtet som dele af et hele, 
regionale aspekter inklusive. Disse projekter vil også hjælpe til at sammenkæde resultaterne fra de forskel­
lige områder inden for programmet og de dertil knyttede særprogrammer. 
Arbejdet inden for dette program vil blive koncentreret om forsknings- og udviklingsprojekter før konkur­
rencestadiet, som sigter mod og sandsynligvis vil føre til økonomisk forsvarlige anvendelser. Økonomiske 
undersøgelser bør derfor også støttes. Den socio-økonomiske virkning af de nyudviklede teknologier vil 
blive vurderet. De strukturelle, økonomiske og sociale følger af gennemførelsen af tilknyttet fællesskabspo­
litik vil også blive vurderet. Desuden vil der blive forelagt en vurdering af eventuelle metoder til gennem 
integreret udvikling af landdistrikterne at mindske eller ophæve de negative følger af Fællesskabets politik. 
Forskningen inden for landbrug og fødevarer, akvakultur og fiskeri, agroindustri, skovbrug og biomasse vil 
blive gennemført med henblik på at opnå specifikke resultater, som, hvis de er lovende, vil være genstand 
for demonstrationsprojekter. 
Et af forskningens mål vil være øget effektivitet bedømt i forhold til den fælles landbrugspolitik og poli­
tikken for udvikling af landdistrikter; denne politik omfatter justering af ubalancer på markedet samt opnå­
else af fordele for miljøet. Der vil overalt blive søgt tilvejebragt fordele for miljøet og truffet passende 
foranstaltninger til at forebygge negative virkninger på miljøet og til at fremme en vedvarende udvikling. 
Der vil blive taget initiativ til præ-normauv forskning og ydet støtte hertil for at skabe et solidt videnskabe­
ligt grundlag for udformning af sundarder og regulativer vedrørende fremstilling og anvendelse af biolo­
giske ressourcer. 
Det følgende giver en analytisk beskrivelse af programmets indhold og målsætninger baseret på og under 
hensyntagen til de ovennævnte bestanddele. 
Område 1: Primaer produktion i landbrug, skovbrug, akvakultur og fiskeri 
Arbejdet under dette område har til formål at tilpasse primær produktion til markedets og forbrugernes 
kvantitative og kvalitative krav. Der vil blive taget hensyn til Fællesskabets politikker og nødvendigheden af 
en udvikling heraf, bl.a. af landbrugs- og fiskeripolitikken, med det indre marked for øje. I alle tilfælde vil 
der tilstræbes en sikring af miljøet og en vedvarende udvikling ved at stimulere positive gensidige påvirk­
ninger mellem den primære produktions økonomi, teknologi og miljø. 
Der vil blive skabt et teknisk-videnskabeligt grundlag for korrigering af ubalancer og for diversificering 
inden for landbrug, skovbrug, akvakultur og fiskeri mod traditionelle og nye produkter til anvendelse både 
inden for levnedsmiddelområdet og non-food-området (bl.a. energiområdet), hvor markedsudsigterne er 
favorable. Eksempler er: F & U vedrørende fiber- og olieafgrøder, produkter med høj værditilvækst, 
specialiserede regionale produkter, produkter fra organisk landbrug, komplementære landbrugsbaserede 
aktiviteter, produktion af energiafgrøder, nye arter til udnyttelse i akvakultur, udnyttelse af fiskeressourcer 
og forebyggelse af overfiskning. 
22. 3. 91 De Europæiske Fællesskabers Tidende Nr. C 77/11 
Med særlig vægt på systemmetoder vil der f.eks. blive udført arbejde vedrørende mere miljøvenlige produk­
tionssystemer, forbedret kvalitet af afgrøder og husdyrs sundhed og systemer for mindre intensiv udnyttelse 
af landbrugsjord samt de virkninger, de miljømæssige ændringer har for mængden og kvaliteten af produk­
terne. Der vil blive udviklet bedre teknik til en hensigtsmæssig forvaltning og bevarelse af biologiske 
ressourcer, hvilket vil medføre en mere vedvarende udnyttelse af dem. Der vil blive udviklet forbedrede 
metoder til vurdering af fiskemængder og udviklet bedre teknikker for opdræt af fisk og skaldyrarter. 
Der vil blive ydet bidrag til forbedring af socio-økonomiske forhold i områder, der er bagefter i udvik­
lingen, samt til afhjælpning af problemer omkring fysisk og/eller socio-økonomisk desertificering og 
reduktion af skovarealer. Som eksempler kan nævnes: F & U vedrørende kontrol af erosion, virkningen af 
klimaændring på den primære produktion, integrerede systemer for marginaljorde, forebyggelse af og 
kontrol med skovbrande, dyrkning af modstandsdygtige arter under vanskelige ydre betingelser, måder og 
midler til etablering af skov under vanskelige betingelser og fremme af naturligt fiskeri og dermed 
forbundne aktiviteter. 
Område 2: Input til landbrug, skovbrug, akvakultur og fiskeri 
Forskningen under dette område skal bidrage til at øge virksomhedernes konkurrenceevne og levedyg­
tighed inden for landbrug, skovbrug, akvakultur og fiskeri på grundlag af reduceret og mere effektiv 
udnyttelse af input. Forskningen skal også bidrage til miljøbeskyttelse og til en rationel udnyttelse af biolo­
giske ressourcer. Opmærksomheden vil i særdeleshed være rettet mod behovene i problematiske og margi­
nale land- og kystområder. 
Der vil blive udviklet miljøvenlige og effektive udgangsmaterialer til afgrødeproduktion, husdyropdræt, 
skovbrug, akvakultur og fiskeri. Af eksempler kan nævnes: genetisk forbedrede mikroorganismer, planter, 
dyr og fisk (resistens over for skadevoldere og sygdom; udbytte; kvalitet, tilpasning til miljøet osv.); 
næringsstoffer (foder, gødningsstoffer, kvælstofbinding i ikke-bælgplanter); skadedyrs- og sygdomsbekæm-
pelsessystemer (integreret skadedyrskontrol, vacciner, biologisk skadedyrsbekæmpelse osv.); organisk land-
brugsteknik; udstyr (maskiner, værktøj, fiskeriudstyr, som forbedrer størrelses- og artsudvælgelse, akvakul­
tursystemer); overvågnings- og styringssystemer (maskinel og programmel). 
Område 3: Forarbejdning af biologiske råvarer fra landbrug, skovbrug, akvakultur og fiskeri 
Målet er gennem F & U i førkonkurrencestadiet at tilvejebringe grundlaget for processer, inklusiv transport 
og oplagring, for nye eller forbedrede, konkurrencedygtige produkter i levnedsmiddel-, non-food- og 
energisektoren (f.eks. biomasse) ved at udvikle nye, mere effektive og miljøvenlige anvendelser af biolo­
giske råvarer (under hensyntagen til den offentlige sundhed). 
Udvikling af nye og effektive separations-, ekstraktions- og omdannelsesprocesser til eksisterende, forbed­
rede eller nye biologiske råvarer (herunder biprodukter og biomasse). Dette ville omfatte nye forarbejd­
ningsmetoder med anvendelse af fysiske, mekaniske, kemiske og biologiske midler. Af eksempler kan 
nævnes: ekstraktion uden anvendelse af opløsningsmidler; anvendelse af biokatalysatorer til separation og 
forarbejdning; aseptisk pakning; processtyring og -automatisering; genvinding af spiselige proteiner og 
andre komponenter fra fisk og skaldyr og alger. 
Der vil blive lagt vægt på innovative og effektive processer, der øger sikkerheden og bevarer eller forhøjer 
de forarbejdede produkters kvalitet, omdanner biomassen til energi og andre industrielle formål, forbedrer 
anvendelsen af biprodukter, mindsker affaldet og forureningen fra forarbejdningsprocesser (f.eks. ved 
omdannelse til energi eller gennem bionedbrydning), eller fører til bionedbrydelige produkter. 
Område 4: Slutanvendelse og produkter 
Målet er at øge vores viden om, hvilke egenskaber der kræves nos slutprodukter (levnedsmidler og 
non-food, herunder energi), som er baseret på biologiske råvarer. Der vil blive lagt særlig vægt på forbru­
gernes behov ved at undgå de negative følger for den offentlige sundhed og miljøet. Ved fastlæggelsen af 
prioriteter vil der imidlertid blive taget behørigt hensyn til industriens behov. 
Nr. C 77/12 De Europæiske Fællesskabers Tidende 22. 3. 91 
På levnedsmiddelområdet vil forskningen blive koncentreret om grænsefladerne mellem forarbejdning, 
distribution og forbrugeren, at indkredse og tilfredsstille forbrugernes ernæringsbehov samt levnedsmiddel­
toksikologi, -hygiejne og sikkerhed. Af eksempler for F & U-emner kan nævnes virkninger af forarbejd­
ning, håndtering, transport og oplagring på kvaliteten, samspil mellem kost og helbred, levnedsmidlers 
egenskaber med hensyn til påvirkning af organer eller sanser, forbrugernes krav og vaner, »naturlige« 
levnedsmiddeltilsætningsstoffer og metoder til kvalitetskontrol. 
På dette område vil præ-normativ forskning spille en vigtig role som videnskabeligt grundlag for definition 
og måling af egenskaber ved produkter (rå og forarbejdede) og produkter af særlig regional interesse. 
Opmærksomheden vil blive koncentreret om non-food-området, hvor der vil blive lagt vægt på bestem­
melse af nye, mere miljøvenlige produkttyper og af de egenskaber, der kræves. Af eksempler kan nævnes 
bionedbrydelige materialer, nye kompositprodukter; bio-baserede kemikalier (vaskemidler, smøremidler) 
og lægemidler; bio-forenelige polymerer til f.eks. medicinske anvendelser; stoffer, der frigives langsomt, til 
f.eks. medicin, frø, gødningsstoffer og pesticider. 
BILAG II 
OMTRENTLIG FORDELING AF MIDLERNE 
I procent i perioden 1990 til 1994 
Område 1: Primær produktion i landbrug, skovbrug, akvakultur og fiskeri 25-35 
Område 2: Input til landbrug, skovbrug, akvakultur og fiskeri 20-25 
Område 3: Forarbejdning af biologiske råvarer fra landbrug, skovbrug, akvakultur 
og fiskeri 30-35 
Område 4: Slutanvendelse og produkter 15-20 
Fordelingen mellem de forskellige områder udelukker ikke muligheden af, at integrerede projekter kan 
dække flere områder, samt at demonstrationsprojekter får tildelt beløb på mindst 10 til 15 % af midlerne. 
1. Der er afsat et beløb svarende til 10 °/o af det samlede beløb til finansiering af projekter til fremme af 
grundforskning, som bør præciseres klart. 
2. Et beløb svarende til 5 % af de samlede midler anvendes til finansiering af projekter til fremme af 
forskeruddannelsen inden for de i dette særprogram omhandlede områder. 
3. Et beløb svarende til 2 % af det samlede beløb, der anses for nødvendigt, anvendes til teknologi- og 
risikovurdering. Resultaterne heraf meddeles Europa-Parlamentet sammen med evalueringsrapporterne. 
22. 3. 91 De Europæiske Fællesskabers Tidende Nr. C 77/13 
BILAG III 
NÆRMERE BESTEMMELSER OM PROGRAMMETS GENNEMFØRELSE OG VIDEREFORMID­
LING OG UDNYTTELSE AF RESULTATERNE 
1. Kommissionen gennemfører programmet på grundlag af det videnskabelige og tekniske indhold som 
defineret i bilag I. 
2. De i artikel 3 omhandlede bestemmelser for programmets gennemførelse omfatter projekter for 
forskning og teknologisk udvikling, ledsageforanstaltninger og samordnede aktioner. 
Projekterne gennemføres på grundlag af forsknings- og udviklingskontrakter med omkostningsdeling. 
Ledsageforanstaltningerne består i iværksættelse af aktiviteter, der sikrer en forsvarlig teknisk gennemfø­
relse af programmet, samt forvaltning og evaluering heraf; endvidere en passende videreformidling af 
resultaterne samt adgang til disse, samordning, uddannelse og orientering af deltagerne i programmet. 
De samordnede aktioner er defineret i finansforordningens artikel 92. 
3. Deltagelse i projekterne er åben for fysiske eller juridiske personer med hjemsted i Fællesskabet, f.eks. 
universiteter, forskningsorganisationer og industrivirksomheder, herunder små og mellemstore virksom­
heder, eller sammenslutninger heraf, bl.a. europæiske økonomiske firmagrupper (EØFG). 
Fysiske eller juridiske personer med hjemsted i lande, der har indgået aftaler med Fællesskabet om 
teknisk-videnskabeligt samarbejde, kan, såfremt det indebærer gensidige fordele, deltage i dette 
program. Sådanne kontrahenter modtager ikke finansiel støtte fra Fællesskabet. De bidrager til de gene­
relle administrationsomkostninger. 
4. Projekterne skal udvælges i den nedenstående prioriteringsrækkefølge, idet den førstnævnte metode er 
reglen og den sidstnævnte metode undtagelsen. 
Projektdeltagerne udvælges på grundlag af den sædvanlige procedure for indkaldelse af forslag 
omhandlet i artikel 6, stk. 3, som offentliggøres i De Europæiske Fællesskabers Tidende. 
Skulle flere projektforslag skønnes ligeværdige med hensyn til videnskabelig værdi og i overensstem­
melse med de retningslinjer, der er udstukket af Rådet og Europa-Parlamentet efter fælles overens­
komst, og er andre kriterier vedrørende videnskabelig kvalitet opfyldt, prioriteres: 
i) projektforslag, til hvis gennemførelse projektdeltagere i mindre udviklede områder og/eller områder 
i industriel tilbagegang som fastsat i artikel 8 og 9 i Rådets forordning (EØF) nr. 2052/88 er 
inddraget 
ii) projektforslag, hvori små og mellemstore virksomheder eller en sammenslutning af sådanne virksom­
heder er inddraget. 
Kommissionen afgør i hvert enkelt tilfælde, om programmet eller dele deraf kan forvaltes af organisa­
tioner eller institutioner uden for Kommissionen, uden at den uddelegerer sin beslutningskraft. 
Kommissionen kan endvidere, efter en særlig procedure og på de nedennævnte vilkår, udvælge forslag, 
hvis de kan yde et særligt lovende og betydningsfuldt bidrag for så vidt angår emnets orginalitet, den 
videnskabelige og tekniske fremgangsmådes nyhedsværdi eller den foreslåede gennemførelsesmetodo-
logi, idet der samtidig tages hensyn til forslagsstillernes særlige karakteristika. 
Nr. C 77/14 De Europæiske Fællesskabers Tidende 22. 3. 91 
En positiv teknisk vurdering af sådanne forslag er ikke i sig selv tilstrækkelig begrundelse til at udvælge 
et givet projekt; den særlige procedure kan kun finde anvendelse, såfremt en vurdering af projektets 
karakter, som beskrevet ovenfor, ikke berettiger til anvendelse af den normale procedure med indkal­
delse af forslag. 
Den særlige procedure indledes efter den første indkaldelse af forslag og skal afsluttes inden den gene­
relle procedure, så det er muligt nøjagtigt at afgøre, hvor stort et beløb der er til rådighed for Fælles­
skabets finansielle deltagelse i de projekter, der er udvalgt på grundlag af den generelle procedure. 
Afslutningsdatoen for den særlige procedure offentliggøres hvert år i De Europæiske Fællesskabers 
Tidende. 
Samtidig med Kommissionens oversendelse af det foreløbige forslag til budget meddeler den budget­
myndigheden, om de bevillinger, der er fastsat i det foregående års budget, ligeledes har finansieret 
projekter, der er udvalgt efter den særlige procedure, samt de bevilgede beløb. Hvis disse projekter 
vedrører flere programmer, oplyser Kommissionen, hvilken form for komité den er bistået af. 
Beløbet for Fællesskabets finansielle deltagelse i det samlede antal projekter, der udvælges på grundlag 
af den særlige procedure, fastsættes hvert år under hensyntagen til de udvalgte projekter og ud fra 
meget strenge kvalitetskriterier. Beløbet må under ingen omstændigheder overskride 10 % af de årlige 
budgetmidler, det kan hvert år tages op til revision i lyset af erfaringerne. 
For at sikre en fuldstændig gennemsigtig fremgangsmåde agter Kommissionen at udarbejde en vejled­
ning med en nærmere forklaring af samtlige de regler, der gælder for denne særlige procedure. 
5. I projekterne skal deltage mindst to indbyrdes uafhængige partnere med hjemsted i forskellige medlems­
stater. 
6. Kommissionen kan opfordre deltagerne til at oprette en europæiske økonomisk firmagruppe (EØFG) 
eller andre arrangementer med henblik på gennemførelse af projekter, f.eks. store projekter, der giver 
mulighed for decentraliseret forvaltning, som er tilpasset det pågældende projekts særlige behov. 
7. Formidlingen af den viden, der opnås under gennemførelsen af projekterne, sker dels inden for særpro­
grammet og dels ved hjælp af en centraliseret aktion, der gennemføres i overensstemmelse med den i 
artikel 4, stk. 3, i afgørelse 90/221 /Euratom, EØF omhandlede afgørelse. 
8. Evaluering af programmets indvirkning på miljøet 
Hvert forslag skal omfatte en erklæring om miljøpåvirkningerne med angivelse af de mulige virkninger 
af projektets forventede resultat på mennesker, fauna, flora, jord, vand, luft samt på interaktioner 
herimellem. Denne erklæring skal også omfatte en forpligtelse til overholdelse af gældende nationale 
sikkerhedsbestemmelser.